Tolong jelaskan mengenai Latar belakang dari Pertempuran Jambatan Besi dalam bahasa melayu

Tentera al-Rasyidin telah mendapat kemenangan besar dalam Pertempuran Yarmuk dan berikutan kemenangan ini mereka berjaya menakluk wilayah Levant.  Baitulmuqaddis pula ditakluk Kekhalifahan al-Rasyidin tidak lama kemudian.  Angkatan tentera Khulafah al-Rasyidin kemudian bergerak ke arah utara dan berjaya menakluk beberapa wilayah di Levant.  Mereka memasuki ke dalam bahagian utara Syria berdekatan sempadan Syria dengan Anatolia, dengan niat untuk menawan Antakya dan untuk memastikan keselamatan wilayah yang mereka takluki daripada ancaman dari sebelah utara.  Selepas menawan Aleppo, Abu Ubaidah bin al-Jarrah menghantar sepasukan tenteranya di bawah pimpinan Malik al-Asytar untuk menawan Azaz di Syria Utara,  pada sebelah timur Pergunungan Taurus.  Penaklukan Azaz penting bagi memastikan tidak ada pasukan tentera Byzantine berada pada sebelah utara Aleppo yang dapat menyerang tentera al-Rasyidin dari arah rusuk dan belakang semasa tentera al-Rasyidin menjalankan operasi terhadap Antioch. Sebaik sahaja Malik pulang menyertai tenteranya, Abu Ubaidah bergerak ke arah barat bagi menakluk Antioch, dengan didahului pasukan Pengawal Bergerak pimpinan Khalid bin al-Walid yang bertindak sebagai pengawal hadapan.  Ketumbukan ini bergerak terus ke arah barat dari melalui bandar Harim dan mendekati Antakya dari arah timur.